(ทีมขายท้าขนบ)
จะเริ่มเล่ายังไงดี
ฉัน…
รักกับลูกชายของคนรับใช้ ที่โตมาด้วยกันตั้งแต่สมัยเด็กๆ
การตั้งท้องคุณทำให้เราทะเลาะกันบ้านแตก
และสุดท้ายเขาก็จากไป
ฉันออกจากบ้านมาเพื่อปกป้องคุณ
นี่เป็นครั้งแรกที่ฉันได้พบกับความยากจน
แล้วก็เป็นครั้งแรกที่ฉันได้พบกับความสุขเช่นกัน
เอ๊ะ
ถ่านดับไปแล้วเหรอ
แม่จะออกไปซื้อถ่านนะจ๊ะ
ลูกแม่
เขาต้องผ่าตัด
ช่วยจ่ายค่ารักษาให้หน่อยได้ไหมคะ
พ่อคะ…
ส่งเขาไปดีๆ ล่ะ
อย่าให้ใครเห็นเด็ดขาด
ค่ะ
พวกเขารับปากว่าจะจ่ายค่ารักษาให้คุณ
และส่งคุณไปอยู่กับเพื่อนที่รู้จักกันดี ถ้าฉันยอมทิ้งคุณ
สุดท้ายแล้ว
มันก็เป็นการตัดสินใจของฉันเอง
เพราะฉันกลัวความเป็นจริงที่ต้องเผชิญ
เมื่อเปิดประตูออกไป
ฉันจะไปดูมินโฮนะคะ
ค่ะ
ไม่เป็นไรใช่ไหมคะ
นี่มัน…
คุณมาทำอะไรที่นี่ครับ
ฉันมีเรื่องอยากจะบอก
ที่จริง…
เหมือนฉันจะพูด เรื่องที่อยากจะพูดจริงๆ ไม่ออกเลย
ขอโทษนะคะ
ขอโทษ
แม่ขอโทษ
สำหรับทุกอย่างจริงๆ
ขอโทษนะ
คุณฮันจองซุก
ฉันไปบ้านคุณมา แต่คุณไม่อยู่บ้าน
ได้คุยกันดีๆ ไหมคะ
- หนังสือพิมพ์มาหรือยัง - ค่ะ อยู่นี่แล้ว
- นี่ค่ะ ลองชิมสิ - อือ
โอ้โฮ รสชาติสุดยอดเลย
เหรอคะ
คือว่า เรื่องโดฮยอนน่ะ…
บอกให้เขาแวะมาบ่อยๆ สิ
เขาควรเริ่มกินอาหารอร่อยๆ ฝีมือแม่เขาได้แล้ว
ค่ะ
ฉันจะบอกให้เขามาบ่อยๆ
อรุณสวัสดิ์ค่ะ
- สวัสดี - อรุณสวัสดิ์ค่ะ คุณจูริ
พี่คะ วันนี้ดูร่าเริงสดใสจังเลยนะคะ
มีเรื่องอะไรดีๆ เหรอคะ
อือ
ฉันเจอลูกชายแล้ว
สายสืบคิมโดฮยอนน่ะ
สายสืบคิมโดฮยอนคือลูกชายพี่เหรอคะ
คุณพระคุณเจ้า
ตกลง…
นี่ไม่ใช่รายการดราม่าเกม
แต่เป็นเรื่องของคุณนายใช่ไหมคะ
เลิกถามได้แล้วค่ะ
ตอนอยู่บ้านฉันก็ถามพี่เขาไปห้าหกรอบแล้วละ
โธ่ คุณนาย
ตลอดหลายปีที่ผ่านมานี้ ที่คุณนายบอกใครไม่ได้เลย
คุณนายคงลำบากใจมากแน่ๆ
ฉันดีใจจริงๆ ที่คุณนายเจอลูกชายนะคะ
ขอบคุณนะ
ฉันก็กลัวว่าคุณจะมองฉันไม่ดี
ทำไมเราต้องมองพี่ไม่ดีด้วยล่ะคะ
ก็อย่างที่รู้กัน ฉันเป็นแม่เลี้ยงเดี่ยว
สามีฉันก็เป็นอดีตนักโทษ
ฉันก็หย่าร้างเพราะสามีฉันไปมีชู้
ขอบอกเลยว่าชีวิตฉันมีแต่ดราม่า
ใช่แล้ว เรา… ฉันจะว่ายังไงดี
อ้อ เราได้แชร์บาดแผลให้กันและกัน
เพราะงั้นจากนี้ไปเราจะยิ่งสนิทกันค่ะ
รู้สึกยังไงบ้างคะ
ไม่รู้สึกว่ามันจริงเลย
ก็คงจะรู้สึกอย่างนั้นแหละค่ะ
แต่เดี๋ยวก็จะค่อยๆ รู้สึกเองว่า คุณนายเจอลูกชายแล้วจริงๆ
- ใช่ไหมล่ะคะ - ใช่
โอ้โฮ ดีจังเลย
- คุณสายสืบ - สวัสดีครับ
ลูกชายคุณแน่ะ
เขามาพาพี่เดินไปส่งบ้านแน่ๆ
หวัดดีจ้ะ
สวัสดีครับ
ไม่เอาน่า ไม่มีใครโค้งให้แม่ตัวเอง แบบสุภาพขนาดนี้หรอก
พวกคุณควรต้อนรับกันด้วยความรักใคร่มากกว่านี้
ใช่แล้ว พี่ควรพูดว่า
"มาแล้วเหรอ"
แล้วเขาก็ตอบ "ครับ แม่"
รีบทำสิคะ
มาแล้วเหรอ
ครับ มะ…
มะ…
ไปกันเลยไหมครับ
อุ๊ยตาย สายแล้ว เรารีบไปกันเถอะ
- เราไปก่อนนะ - ไปนะคะ
อยากกินอะไรกันไหมคะ
เราสามคนไปทานมื้อเย็นด้วยกันดีไหม
มื้อเย็นเหรอ
วันนี้ฉันทานข้าวที่บ้านน่ะ
แต่ถ้าเราได้ทานด้วยกันก็น่าจะดีนะคะ
ไม่ละ เดี๋ยวสามีฉันก็กลับบ้านแล้ว
คุณสองคนไปเดตกันให้สนุกเถอะ
เจอกันพรุ่งนี้นะคะ
อ้าว กลับบ้านเร็วจัง
ทำไมไม่ไปทานข้าวกับโดฮยอนสักหน่อยล่ะ
จะได้สนิทกันมากขึ้นไง
ฉันว่าจะค่อยเป็นค่อยไปน่ะ
ฉันมีโอกาสทานข้าวกับเขาอีกเยอะแยะเลย
นั่นสินะ เข้าบ้านกันเถอะ
น่ารักมากเลย
ทำไมเหรอ
- ทุกรูปดูดีจริงๆ - เหรอครับ
อยากใส่กรอบให้หมดเลย
ก็เพราะนางแบบสวยไงล่ะครับ
เพราะช่างภาพเก่งต่างหากล่ะ
(ร้านเสริมสวยชาร์มมิ่ง)
(ให้เช่า)
ไม่คิดว่าแม่จะปล่อยเช่าทันทีเลย
คุณคงเสียใจมากแน่ๆ
ไม่เลย
ฉันไปดูร้านที่อกซานมา ดีใช้ได้เลย
ฉันจะใช้โอกาสนี้ไปให้รุ่งที่อกซานค่ะ
คุณแดกึนเดินไปส่งฉันที่บ้านทุกวัน
แต่วันนี้คุณกลับไปก่อนเถอะ
ไม่เป็นไร ผมจะเดินไปส่งคุณที่บ้าน
ไม่เอาน่า มันดึกแล้ว
เดี๋ยวตอนเช้าคุณก็ไม่ตื่นหรอก
ถ้าไปทำงานสายขึ้นมาจะทำไงล่ะ
ถ้าคุณยังยืนกรานจะไปส่ง ฉันจะเดินไปส่งคุณที่บ้านนะ
อะไรนะ เข้าใจแล้ว
กลับบ้านดีๆ นะครับ
- กลับบ้านดีๆ นะคะ - ครับ
ไปนะ
- คุณไปก่อนสิ - คุณสิไปก่อน
คุณสิไปก่อน
- ไปสิ - กลับบ้าน
- กลับบ้านดีๆ นะ - เช่นกันนะ
อ้าว โฮต็อกหนึ่งชิ้นเป็นของคุณแดกึนนี่
(ร้านยาวอนบง)
อะไรน่ะ
คุณหนักใจใช่ไหมคะ
อะไรนะ
เหมือนคุณกำลังคิดเรื่องนั้นอยู่เลย
อ้อ
บอกตรงๆ นะ ผมอยากทานมื้อเย็นกับเธอ
แต่ผมกลัวว่ามันอาจทำให้เธอรู้สึกกดดัน
คุณจองซุกว่าพวกเราดูอึดอัดไหม
ค่ะ
แต่…
แต่ก็เป็นเรื่องธรรมดาที่จะรู้สึกอึดอัด
คุณสองคนไม่เคยอยู่ด้วยกันมา 30 ปี
ฉันคิดว่ามันต้องใช้เวลาค่ะ
นั่นสินะครับ
ค่ะ
โชคดีที่คุณสองคนมีเวลามากพอให้สนิทสนมกัน
นายมีเวลาไม่มากแล้ว
มันอาทิตย์หน้าแล้วนะ
นายจะถูกย้ายไปทีมทำคดีที่ปิดไม่ได้
กะทันหันมากเลยครับ
มีคดีนึงที่เกี่ยวข้องกับเด็กหาย
พวกเขาก็เลยขอตัวนายโดยเฉพาะ
เป็นเพราะนายไขคดีการลักพาตัวต่อเนื่องได้แน่ๆ
ฉันนึกว่ามันโชคไม่ดี
ที่นายต้องย้ายไปโซลทันทีหลังเจอแม่แล้ว
แต่ฉันก็ยังจำได้ว่า
การไขคดีก่อนหน้านี้ทำให้นายสนใจคดีเด็กหาย
ครับ ก็จริง แต่…
ลองคิดดูนะ
ในเมื่อคดีเกี่ยวข้องกับ การรับเลี้ยงเด็กที่ต่างประเทศด้วย
พวกเขาเลยต้องการคนที่พูดภาษาอังกฤษได้จริงๆ
ขอโทษครับ เมื่อเช้านี้ผมปวดท้อง
ก็เลยเข้าห้องน้ำนานไปหน่อย
ในนั้นคงเหม็นมากแน่ๆ
ไม่เป็นไรค่ะๆ
ฉันมีอะไรจะถามน่ะ
อะไรนะ
เป็นมาสองสามวันแล้ว
แม้แดกึนจะดูไม่ใช่แบบนั้น
แต่เขาก็ใช้ชีวิตทั้งชีวิตมาในฐานะลูกชาย ของครอบครัวที่ร่ำรวย เพราะงั้นคงลำบากแน่ๆ
คุณนายฮอขอให้ผมไล่เขาออกจากร้านยาด้วย
แต่ผมก็ถ่วงเวลาไว้
แย่แล้ว
อุ๊ยตาย
ดูน่าอร่อยจัง
ฉันไม่ได้ดีใจที่เห็นหน้าคุณหรอกนะ
เดี๋ยวคุณจะดีใจที่ได้ยินสิ่งที่ฉันพูด
มีอะไร
ตัดสินใจเลิกกับเขาแล้วเหรอ
ใช่
ฉันจะจบความสัมพันธ์
จริงเหรอ พูดจริงๆ ใช่ไหม
ค่อยคุยกันรู้เรื่องหน่อย
คุณตัดสินใจถูกแล้วละ
แต่มีข้อแม้หนึ่งข้อ
ข้อแม้เหรอ นอกจากคืนร้านทำผมให้แล้ว ยังมีข้อแม้อื่นอีกเหรอ
ใช่
คุณจูริ
ผมว่าจะให้คุณพรุ่งนี้
แต่ผมเอาให้คุณวันนี้เลยก็ได้
ของขวัญน่ะครับ
ถ้าผมใช้ขาตั้งกล้องถ่ายมันคงจะดีกว่านี้
- คราวหน้าผม… - ไม่ต้อง
ไม่มีคราวหน้าแล้วค่ะ
ฉันมาที่นี่เพื่อบอกเลิกคุณ
อะไรนะ
เราเลิกกันเถอะ
คุณพูดเรื่องอะไร
คุณล้อเล่นใช่ไหม
ทำไมเราต้องเลิกกันด้วย
เดี๋ยว นี่เป็นเพราะร้านทำผมของคุณเหรอ
ผมรู้ว่ามันยาก แต่ถ้าเราอดทน…
แล้วยังไง
ถ้าคุณนายไม่ยอมเปลี่ยนใจ
คุณแดกึนจะทำอะไรได้
ฉันว่าคุณคงเข้าใจ
คุณจูริ
ผมรู้ตัวว่าผมไม่มีความสามารถและขาดคุณสมบัติ
ผมรู้ว่าผมเห็นแก่ตัวที่ขอให้คุณอยู่
แต่ผมอยู่โดยไม่มีคุณไม่ได้
อย่าทำแบบนี้เลยนะครับ คุณจูริ
คุณจูริ
ไวเบรเตอร์มี 21 เครื่อง แล้วจีสตริงล่ะ
เรามีสีชมพู 15 ตัว สีดำ 16 ตัว
และแบบประดับมุกเจ็ดตัว
เรามีถุงยางเจ็ดกล่อง
ว่าแต่คุณจูริมีเรื่องอะไรหรือเปล่าคะ
เธอบอกว่ามีเรื่องสำคัญ และสัญญาว่าจะบอกเราทีหลังค่ะ
อ๋อ
แป๊บนะคะ
สวัสดีค่ะ นี่ชุดชั้นในแฟนตาซีค่ะ
คุณโดฮยอน
อ๋อ ค่ะ
ค่ะ ได้ค่ะ
คุณมีเดตใช่ไหม
เดี๋ยวพวกเราจัดการต่อให้เสร็จเอง คุณไปได้เลย
คุณโดฮยอนมีเรื่องจะพูดกับฉันและคุณนาย
เขาอยากทานข้าวกับเราที่บ้านค่ะ
- ฉันด้วยเหรอ - ใช่
อุ๊ยตาย คุณนายนั่นแหละควรเลิกงานไวๆ
โธ่ ถ้าฉันรู้…
ฉันดูโทรมเกินไปหรือเปล่า
คุณนายสวยแล้วค่ะ
- คุณนายสวยตลอดอยู่แล้วค่ะ - ไม่นะ
หัวใจฉันเต้นรัวแล้วเนี่ย
เธอคงมีความสุขมากแน่ๆ
พอคุณตัดสินใจแล้ว
คุณต้องไปเดือนหน้าเลยเหรอคะ
ครับ
ผมก็เลยอยากคุยเรื่องนี้กับคุณทั้งสองคน
มันอาจใช้เวลาอย่างน้อยสองปี
หรืออาจจะนานกว่านั้น
คุณคิดยังไงครับ
อะไรนะ
คุณไม่จำเป็นต้องขออนุญาตฉันหรอก
ทำตามที่อยากทำเถอะ
คุณจองซุกคิดยังไงครับ
ฉันคิดยังไงเหรอ
ฉันว่าแบบนี้มันผิด
อะไรนะครับ
แน่นอนค่ะ คุณควรไป มันเป็นงานที่สำคัญ
แต่คุณสองคนไม่ควรแยกจากกัน ทั้งๆ ที่ยังรู้สึกอึดอัดกันอยู่
อาทิตย์นี้มาทำโปรเจ็กต์กันค่ะ
โปรเจ็กต์เหรอ
ใช่ "โปรเจ็กต์สนิทกันอย่างรวดเร็ว"
(ปกป้องชีวิตและความปลอดภัยให้ชาวกึมเจ)
เดี๋ยวก่อน
สวัสดีครับ
นี่ข้าวกล่องจ้ะ
อ้อ ครับ ขอบคุณครับ
เคี้ยวให้ละเอียดด้วยนะ
บทที่หนึ่ง จุดเด่นสมัยเรียน
ทานข้าวกล่องอาหารกลางวันฝีมือแม่
นี่
นี่ร่มจ้ะ
ทำไมอยู่ดีๆ ก็ฝนตกเนี่ย
ฝนตกอยู่
บทที่สอง
แม่มารับในวันที่ฝนตก
บทที่สาม
ดื่มเหล้ากับแม่
เดี๋ยวผมเทให้
- ชนแก้ว - ครับ
คุณจองซุก ไม่ดื่มสักแก้วเหรอคะ
วันนี้ฉันเป็นเด็กเสิร์ฟค่ะ
ฉันจะไปเอาเหล้ามาเพิ่มนะคะ
ผมทำเอง
ผมไม่กินอะ ไม่เอา
- ทำไมไม่กิน - เป็นอะไรไปคะ
ก็ไม่อยากกิน
เขาไม่ยอมกินแคร์รอตในจานหอยทากทะเล
ฉันบอกให้เขากินเพื่อสุขภาพ แต่เขาไม่ยอมกิน
ทำตัวเป็นเด็กๆ ไปได้
ทีคุณยังหยิบใบตั้งโอ๋ออก ตอนที่เราทานซุปลูกชิ้นปลา
ใบตั้งโอ๋เป็นแค่ของตกแต่งในซุปลูกชิ้นปลา
ผมคิดว่าแคร์รอตเป็นของตกแต่งในทุกเมนูอาหาร
ไร้สาระ
ฉันกินอาหารจานนี้เพราะแคร์รอตเลยนะ
ผมกินจานนี้เพราะตั้งโอ๋เลยนะ
โอ้โฮ เถียงคำไม่ตกฟากเลยนะ
ถึงฉันจะได้รับอนุญาตให้นอนค้างที่อื่นแล้ว แต่ก็รู้สึกแปลกมากๆ อยู่ดี
เหมือนกันค่ะ
ตอนที่ฉันเริ่มทำงานที่บ้านคุณนายครั้งแรก
ฉันไม่เคยคิดเลยว่าเราจะสนิทกันขนาดนี้
ใช่แล้ว
ชีวิตนี่คาดเดาไม่ได้เลยจริงๆ
ฉันเรื่องมากนิดๆ ตอนคุณเจอฉันครั้งแรกใช่ไหม
ไม่ใช่แค่นิดๆ นะคะ เรื่องมากสุดๆ เลยค่ะ
อะไรนะ คุณนี่ก็
คุณจองซุกก็เปลี่ยนไปเยอะเหมือนกัน
ตอนแรกคุณชอบพูดว่า "อุ๊ย ไม่นะ"
คุณขี้อายมาก
แต่ตอนนี้ยิงมุกเก่งซะงั้น
ฉันคงสบายใจมากๆ เวลาอยู่กับคุณนายน่ะค่ะ
อ้อ ใช่
โปรเจ็กต์ถัดไปของเราคืออะไรเหรอ
จบแล้วค่ะ
- อะไรนะ - ฉันเห็นคุณนายเถียงกับโดฮยอน
และเข้าใจว่าพวกคุณสนิทกันพอแล้วค่ะ
ทีนี้ลองใช้เวลาด้วยกัน แบบที่ไม่ต้องฝืนอะไรดูนะคะ
คุณว่างั้นเหรอ
ค่ะ
เพราะงั้นตั้งแต่พรุ่งนี้ไปฉันจะสนใจแต่กับงาน
ดีค่ะ
จะว่าไป คุณยองบกบอกว่า พรุ่งนี้เธอจะมาช้าหน่อย
อ้อ ใช่
วันพรุ่งนี้แล้วสินะ
อึนจี วันนี้ลูกไม่งอแงสักแอะเลย
ลูกรู้ใช่ไหมจ๊ะว่าวันนี้พ่อจะกลับบ้าน
ใช่ไหมจ๊ะ
แม่ออมจี
เจ็บไหม
เตะข้างนี้ด้วยสิ
เดี๋ยวก่อน
ช่างเถอะ คุณต้องเดินกลับบ้าน
กินนี่ซะสิ
จากนี้ไปอย่าได้คิดอะไรพิเรนทร์เชียว
เป้าหมายแรกของคุณ คือตอบแทนความเมตตาของครอบครัวคุณนายก่อน
แน่นอน
เป้าหมายที่สอง
คือต้องช่วยฉันอย่างเต็มที่
อย่างที่หมอดูบอก ฉันจะฟื้นฟูฐานะของครอบครัวได้
ได้ครับ ได้
ผมจะพยายามเต็มที่ เพื่อที่คุณจะได้ไม่ต้องพะวง
เรื่องงานบ้านหรือลูกๆ
ส่งอึนจีมาให้ผมแล้วไปได้แล้ว
- มาสิ - ช่างเถอะ
คุณเพิ่งพ้นโทษมาวันนี้ ไม่เหนื่อยเหรอ
ผมไม่มีสิทธิ์เหนื่อยหรอก
อึนจี มาหาพ่อมา
มาหาพ่อนะ มาสิจ๊ะ
- เอางั้นก็ได้ - มาสิ
ค่อยๆ นะ ลูกหลับอยู่ใช่ไหม เอาละ
- โธ่ ลูกพ่อ - เอาละ
ค่อยๆ ทำสิ
คุณต้องถอดอันนี้ออกก่อน
- ลูกหายใจไม่ออก - นี่ไง
เราเกือบขายหมดแล้วค่ะ
เราควรเติมสต๊อกถุงยางและชุดสลิป
ได้ค่ะ ฉันจะคุยกับผู้อำนวยการให้
ขายดีแบบนี้เรารวยแน่ค่ะ
คุณจูริไม่เป็นไรแน่นะ
คุณดูสบายใจเกินไป สำหรับคนที่เพิ่งเลิกกับแฟนมา
เราไม่ได้คบกันนานนัก
และฉันยุ่งเกินกว่าที่จะคิดมากเรื่องนั้น
นี่เป็นกล้องที่ดีที่สุด สำหรับนักเรียนถ่ายภาพเลยนะ
ใช้กล้องนั้นซ้อมถ่ายรูปซะ แล้วกลับไปเรียนเทอมหน้า
เข้าใจไหม
แดกึน
แกฟังแม่อยู่หรือเปล่า
หา อืม
แม่ยอมให้แกเรียนตามที่อยากเรียนแล้วไง
ทำไมแกถึงซึมเป็นผ้าเปียกตากฝนขนาดนี้ได้
เป็นอะไรไป แกไม่มีความสุขเหรอ
ผมมีความสุข
ขอบคุณครับ แม่
นึกว่าไม่กี่วันเขาก็ดีขึ้นแล้ว
เขาจะเป็นแบบนั้นไปอีกนานแค่ไหนนะ
จะรักกันยืนยาวเป็นพันปีเลยหรือไง
แต่มีข้อแม้หนึ่งข้อ
อะไรล่ะ
ให้คุณแดกึน
กลับไปเรียนถ่ายภาพด้วยค่ะ
อะไรนะ
ตกลงว่าข้อแม้ของคุณ คือการให้แดกึนกลับไปเรียนถ่ายภาพ
แลกกับการเลิกกันเหรอ
คุณเคยเห็นเขาถ่ายรูปไหม
ตอนเขาถ่ายรูป ตาเขาเป็นประกายเลย
เขาจะประสบความสำเร็จแน่นอน
โธ่ ฉันตายแล้ว
เธอตายแล้วเหรอ
สวัสดีครับ คุณเจ้าของที่
ถ้าเล่นเกมแบบนั้น เดี๋ยวแม่เธอได้ดุเอาหรอก
ส่วนใหญ่แม่ผม ปล่อยให้ผมทำอะไรก็ได้ตามใจเลย
ตายแล้ว แม่เธอนี่ใจดีจริงๆ
ฉันไม่ปล่อยให้ลูกของฉัน ทำอะไรที่ฉันคิดว่ามันไม่ถูกต้อง
ฉันจะเด็ดขาดไปเลย
แต่ถึงอย่างนั้น ก็ไม่มีพ่อแม่คนไหนที่เอาชนะลูกได้หรอก
ฝ่ายที่รักมากกว่าย่อมเป็นฝ่ายที่อ่อนแอกว่าครับ
อุ๊ยตาย
(ร้านยาวอนบง)
คุณจูริ
ชายุลมูค่ะ
ไม่รู้ว่าผมจะดื่มไหวไหม เพราะผมทานเยอะเกินไปแล้ว
ฉันดีใจที่คุณชอบอาหารค่ะ
คุณจะไปพรุ่งนี้แล้ว ฉันก็เลยอยากทำอาหารอร่อยๆ ให้คุณทาน
ผมเริ่มจะรู้สึกผิดหวัง
อะไรนะคะ
ผมจะไปอยู่แล้ว
แต่คุณดูไม่รู้สึกอะไรเลย
ผมเสียใจที่เวลามันผ่านไปในแต่ละวัน
ผมไม่เคยรู้สึกมีความสุข และมั่นคงขนาดนี้มาก่อนในชีวิต
เช่นกันค่ะ
ฉันอยากคิดในแง่ดีเข้าไว้
ฉันตัดสินใจว่าจะใช้โอกาสนี้ สนใจแต่กับงานให้มากขึ้น
ก็เลยไม่ได้รู้สึกเสียใจเท่าไหร่
โกหกครับ
อะไรนะ
เมื่อวานนี้แม่ก็ร้องไห้เหมือนกัน
แม่ฮะ คุณลุงจะไปจริงๆ เหรอ
ใช่
เพราะงั้นพรุ่งนี้เราต้องบอกลานะ
อย่าร้องไห้ล่ะ
ทำไมฮะ
เขาไปเพื่อทำธุระสำคัญจ้ะ
ถ้าเราร้องไห้
คุณลุงเขาก็จะเจ็บปวดใจ
ต่อให้เราผิดหวังและเศร้า
ก็ต้องกลั้นน้ำตาเอาไว้นะ เข้าใจไหม
แม่ร้องไห้เหรอฮะ
เปล่า แม่ไม่ได้ร้องไห้
อ๋อ ฉันไม่ได้ร้องไห้ค่ะ
พอดีมีอะไรเข้าตาน่ะค่ะ
คุณลุง นี่ฮะ
นี่อะไรเหรอ
ของขวัญบอกลาของผม
ของขวัญเหรอ
หมากเก็บกับตั๊กจี
นี่ของที่ลูกชอบที่สุดนี่จ๊ะ
พอคุณลุงย้ายไปโซลแล้ว คุณลุงก็จะไม่มีผมหรือแม่
เดี๋ยวคุณลุงจะเบื่อ
อ้อ
ขอบใจนะ
ขอกอดหน่อยได้ไหม
ถ้าเบื่อก็โทรหาผมได้นะ
ได้เลย
ไม่เอาน่า กอดแม่ด้วยสิ
พวกเรามีเวลาอีกเยอะ
วันนี้เป็นวันของคุณลุงฮะ
ขอบใจนะ มินโฮ
พอเริ่มการสืบสวนแล้ว ผมอาจจะยุ่งๆ
และอาจจะติดต่อไม่ได้
ไม่เป็นไรค่ะ
โบรชัวร์ของเราทำให้มีออร์เดอร์มากขึ้น
ฉันก็จะยุ่งมากๆ เช่นกัน
เรามาขยันทำงานกัน…
และกลับมาเจอกันในเวอร์ชันที่ดีกว่ากันเถอะค่ะ
ได้ครับ
ผมไปก่อนนะครับ
อ้อ ค่ะ
ขับรถดีๆ นะ
ถึงจะงานยุ่งแต่ก็อย่าลืมทานข้าวด้วย
ครับ
ขอบใจนะ
ไว้เจอกันนะครับ…
แม่
จ้ะ
แม่จะรอนะ
ครับ
บัญชีเงินเดือน
โจรคนนี้รู้ได้ยังไง
ว่าวันนี้เป็นวันจ่ายเงินเดือน
ช่วงนี้ได้ยินว่ามีโจรในเมืองข้างเคียงลอยนวลอยู่
อาจเป็นคนเดียวกันหรือเปล่านะ
- ผมว่าไม่ใช่ฝีมือของโจรหรอก - แล้วใครล่ะคะ
เปิดประตูเข้ามาซะเรียบร้อย
แม่กุญแจนี้ก็เหมือนกัน โจรส่วนใหญ่คงตัดทิ้งไปเลย
มีใครที่รู้รหัสล็อกอีกไหม
มีแค่พวกเราและผู้อำนวยการชินที่รู้
- ผู้อำนวยการชิน - วันนี้ผู้อำนวยการจะเข้ามาใช่ไหม
เธอบอกว่าจะออกไปต่างจังหวัดช่วงบ่ายนี้
เราโทรหาซีอีโอที่ร้านในโซลไม่ดีกว่าเหรอคะ
เธอควรรู้เรื่องนี้ค่ะ
- ฉันจะโทรเอง - อือ
อะไรเหรอคะ
หมายเลขนี้ไม่เปิดให้บริการค่ะ
- เป็นไปไม่ได้ - หมายความว่ายังไง
หมายความว่ายังไง เราควรทำยังไงดี
คุณสายสืบ เราทำยังไงดีคะ
หมายเลขนี้ไม่เปิดให้บริการเหรอ เราจะอดตายกันหมด
ใจเย็นก่อนครับ
ตกลงว่าเคยมีร้านที่โซล
แต่ว่าปิดไปแล้วเหรอ
ค่ะ
มันเกิดขึ้นเมื่อหนึ่งปีก่อน
ร้านเปิดได้ไม่กี่เดือนก็เจ๊งไป
พวกนี้ต้องเป็นสิบแปดมงกุฎมืออาชีพแน่ๆ
หมายความว่าซีอีโอก็ร่วมมือกันโกงด้วย
แต่ฉันไม่เข้าใจ
ถ้าเงินเป็นจุดประสงค์หลัก ทำไมต้องมาที่ชนบทด้วย
ไปที่เมืองใหญ่คงจะเข้าท่ากว่าเยอะ
ใช่ไหมล่ะคะ
พวกเขาจ่ายเงินเราเป็นประจำมาตลอด
ทำไมถึงขโมยแค่เงินเดือนงวดสุดท้ายล่ะ
ถึงยังไงมันก็เยอะอยู่ดี ถ้ารวมเงินเดือนเราสี่คนเข้าด้วยกัน
ปัญหาใหญ่ที่สุดคือ
ไม่มีสินค้าให้ขาย
คุณจองซุก
ฉันขอโทษจริงๆ แต่…
ฉันขอกลับบ้านก่อนได้ไหม
ค่ะ เอาสิ
เอาสิ กลับไปเถอะ
ช่วงสองสามวันที่ผ่านมาคงหนักน่าดู
พี่จองซุกอึ้งไปเลย
ก็เข้าใจได้แหละ
เธอเป็นคนที่ตั้งใจทำธุรกิจนี้มากที่สุด
ฉันไม่เคยเห็นคุณจองซุกเป็นแบบนั้นเลย
เหมือนกันค่ะ
ไม่อยากจะเชื่อ
(แฟนตาซี)
(ผู้จัดการสาขา ฮันจองซุก)
ฮัลโหล
ดิลโดใช่ไหมคะ
ตอนนี้ของหมดค่ะ
งั้นฉันจะซื้อได้เมื่อไหร่เหรอคะ
คือว่า…
ฉันไม่รู้
ว่าเราจะขายได้อีกเมื่อไหร่เลยค่ะ
ขอโทษนะคะ
อะไรกันวะ
ทำไมถึงทำแบบนี้กับฉัน
ฉันทำอะไรผิดนักหนา
ทำไมถึงแทงข้างหลังฉัน ทำไม
ฮัลโหล
ฉันเองค่ะ คุณจองซุก คุณไม่มาทำงานเหรอคะ
- อะไรนะคะ - พวกเราทุกคนรออยู่
รีบมาสิคะ
อ้าว หวัดดีค่ะ
อ้าว พี่
- ตายแล้ว - สวัสดีค่ะ
ฉันว่าเราต้องจัดสำนักงานให้เรียบร้อยหน่อย
เพื่อที่เราจะได้มาคิดแผนกัน
ฉันจัดการเรื่องค่าเช่ารายเดือน ของสำนักงานนี้ให้แล้วค่ะ
คุณนาย
ฉันไปพบสายสืบนาเมื่อวาน และร้องไห้คร่ำครวญไป
แบบนั้นเขาจะได้ทำงานหนักขึ้นค่ะ
เมื่อวานฉันวาดภาพเหมือน หน้าซีอีโอและผู้อำนวยการ
ฉันจะเอาไปถ่ายสำเนาและแจกจ่ายดู
ใช่เลย คุณยองบกวาดภาพเก่ง
ฉันวาดเก่งเลยละ
มาดูภาพกัน
นี่ค่ะ
ภาพนี้คือผู้อำนวยการ
และภาพนี้ซีอีโอ
คุณคิดว่าไงคะ
เดี๋ยวเราก็จับตัวพวกเขาได้ ใช่ไหมล่ะ
เรื่องนั้นฉันไม่ค่อยแน่ใจเท่าไหร่
อะไร ขำทำไมกันคะ
ทำไม พวกเขาดูเหมือนออก
ขอโทษค่ะ
ทุกคนพยายามกันอยู่
แต่ฉันกลับทำตัวเป็นเด็ก
อย่าพูดอย่างนั้นสิ
เมื่อใดก็ตามที่เราล้มลง คุณจองซุกคอยพยุงเราขึ้นมาและพาเราไปต่อ
คุณล้มหลังจากพุ่งไปข้างหน้าเต็มที่ เหมือนกับเอาชีวิตของคุณเป็นเดิมพัน
คราวนี้พวกเราจะพยุงคุณจองซุก ให้ลุกขึ้นมาเองค่ะ
ใช่ค่ะ อย่าร้องไห้นะ
- อ๊ะ เดี๋ยวนะคะ - ค่ะ
ฮัลโหล
นี่สายสืบนาจากสถานีตำรวจกึมเจนะครับ
ค่ะ สายสืบนา
ผมว่าซีอีโอคิมมีรันอาจจะถูกจับเร็วๆ นี้
เหรอคะ
ผมโทรหาเพื่อนร่วมงานที่สถานีตำรวจอินชอน
พวกเขาได้รับเบาะแสว่า พบเห็นคิมมีรันในตรอกโรงแรม
ถ้าจับเธอได้แล้วพวกเขาจะติดต่อผมมาครับ
เพราะงั้นช่วยรออีกนิดนะครับ
ผมใส่ใจคดีนี้มากเลยนะเนี่ย
ค่ะ ขอบคุณค่ะ
พวกเขาจะโดนจับเร็วๆ นี้เหรอ
น่าจะใช่ค่ะ
ฉันต้องไปแล้ว
มีโรงแรมเยอะแยะในอินชอน
คุณจะไปทำอะไรที่นั่น
แต่ถึงยังไงฉันก็นั่งรออยู่เฉยๆ ไม่ได้
ฉันต้องรู้ให้แน่ชัดว่าเกิดอะไรขึ้น
ฉันจะเป็นคนที่…
จัดการเรื่องนี้ให้จบเอง
(หนึ่งสัปดาห์ต่อมา)
ขอบคุณค่ะ
ไม่ได้เจอกันนานเลยนะคะ ซีอีโอคิม
(โรงแรมโกลด์)
พูดอะไรหน่อยสิ
แล้วมันจริงสักแค่ไหนกัน
ที่คุณพูดมามีอะไรจริงบ้าง
ฉันว่าตอนแรกคุณคงรู้สึกเหมือนโดนหลอก
แต่นั่นไม่จริงเลย
ฉันเคยมั่นใจในธุรกิจนี้จริงๆ
ดังนั้นฉันจึงลงทุนด้วยเงินทั้งหมด ที่เก็บมาทั้งชีวิตในฐานะพนักงานขาย
และเปิดร้านขึ้นมา
ตอนแรกคนก็สนใจเพราะความอยากรู้อยากเห็น ยอดขายก็ดี แต่…
ฉันไม่รู้ว่ามันเริ่มจากตอนไหน
แต่คนเริ่มเขียนคำร้องเรียนว่ามันไม่ดีไม่งาม
ประท้วงไปเรื่อยๆ และเรียกว่าเป็นภัยคุกคามสังคม
สุดท้ายแล้วคนก็เลิกมาร้าน
ฉันยืนหยัดสู้เท่าที่จะทำได้แล้ว
แต่หลังผ่านไปหกเดือน ฉันก็ต้องปิดร้านไป
ฉันอยากตาย
แต่ฉันจบชีวิตไปแบบนั้นไม่ได้
เพราะอย่างนั้นฉันก็เลยไปที่ที่ไม่มีใครรู้จักฉัน
ลากยากเหลือเกิน
- เดี๋ยวก่อน - อะไร
ที่นี่เราจะไม่โดนปราบปรามใช่ไหม
ไม่โดนอยู่แล้ว พวกชาวบ้านไม่รู้เรื่องที่เกิดขึ้นในโซล
ไม่มีใครรู้จักเรา ที่นี่แหละเหมาะแล้ว
เรารีบไปกันเถอะ
ดันสิ มาเร็ว
มาเร็ว
และที่นั่นคือกึมเจเหรอ
ใช่
ผู้อำนวยการชินจัดการงานภายใน เช่นการให้ความรู้พนักงาน
ในระหว่างนั้นฉันก็ขายรถ
และใช้เงินเพื่อซื้อสินค้ามา
คุณฮันจองซุกกับคนอื่นๆ ทำได้ดีกว่าที่ฉันคาดไว้
ฉันนึกว่า…
ฉันนึกว่าเราจะกลับมาลืมตาอ้าปากได้
แล้วอะไรคะ
คนที่ซื้อสินค้าจากต่างประเทศโดนจับ
คงมีใครไปแจ้งความแน่ๆ
ฉันต้องหลบหนี เพราะตำรวจต้องการตัวไปสอบปากคำ
แล้วตอนนี้เราทำยังไงกันดี
ฉันก็ไม่รู้เหมือนกัน
โธ่เว้ย
ว่าแต่ โลกควรให้คำตอบนั้นไม่ใช่เหรอ
อะไรนะ
ความปรารถนาไม่ใช่เรื่องน่าอาย
ความปรารถนาที่ถูกแสดงออกมาแบบมืดมน และบิดเบี้ยวต่างหากที่น่าอาย
เพราะอย่างนั้นฉันถึงอยากปล่อย ให้แสดงออกกันอย่างเปิดเผยมากขึ้น
ทำไมคนถึงต้องห้ามฉันด้วย
มันไม่มีกฎหมายเพื่อบังคับควบคุม
พวกเขาก็เลยใช้ให้หน่วยงาน ด้านเภสัชกรรมและภาษีอากรฟ้องร้องเรา
คุณคิมมีรัน นี่ตำรวจ
ฮึ่ย
อะไรนะ แต่…
คุณคิมมีรัน นี่ตำรวจ
ถ้าคุณคิดว่านี่คือทางที่ถูก
ก็อย่ายอมแพ้แล้วหาทางอื่นซะ
ฉันก็จะทำเหมือนกัน
ถ้าคุณไม่เปิดภายในสิบวินาที เราจะพังประตูเข้าไป
พยายามเข้านะ ไว้เจอกันใหม่
นี่คุณจะทำจริงๆ เหรอ…
คราวนี้เธอหนีไปไหนอีกล่ะ
เธอวิ่งไปทางสี่แยก
- ไปจับเธอมา - ครับ
ว่าแต่ คุณเป็นใคร
คือว่า…
ถ้าคุณคิดว่านี่คือทางที่ถูก
ก็อย่ายอมแพ้แล้วหาทางอื่นซะ
มันเป็นยังไง
มันพาคุณไปสู่โลกมหัศจรรย์ไหม
ค่ะ
เราเอาแต่บอกคนอื่นให้ตอบตามตรง
แต่เรานั่นแหละที่ควรตอบตรงๆ มาก่อน
หัวใจของพี่ปรารถนาอะไรคะ
ตอนนี้ฉันมั่นใจในธุรกิจนี้แล้วค่ะ
(กึมเจอิเล็กทรอนิกส์)
สำหรับผู้ท้าชิงอันดับหนึ่ง
เพลง "ไอโนว" โดยซอแทจีแอนด์บอยส์
ผมว่ายังไงก็ประสบความสำเร็จ
คนที่มานะบากบั่น แม้จะต้องผ่านความเจ็บปวด
ที่อาจพังทลายพวกเขาได้นั้น มีแนวโน้มว่าสุดท้ายก็จะประสบความสำเร็จ
เขาดูเป็นคนแบบนั้นครับ
เพลง "ไอโนว" ของซอแทจีแอนด์บอยส์ ชนะสองสัปดาห์ติดแล้ว
ยินดีด้วยนะครับ
คุณซอคะ รับถ้วยรางวัลไปสิคะ
จบแบบแฮปปี้เอนดิ้งสินะ
ยินดีด้วยนะคะ
ช่วยบอกทีว่าคุณรู้สึกยังไง
ผมดีใจสุดๆ เลย
มีหลายคนที่พยายามแหกขนบทำลายกรอบเดิมๆ
ใช่ และสิ่งสำคัญสำหรับพวกเขาคือ
ความแข็งแกร่ง ความกล้าหาญ และความหวัง
ขอให้คุณมีสัปดาห์ที่มีความหมาย ในการไล่ล่าความฝันและเป้าหมายของคุณนะ
วันนี้เราจะปิดรายการอินกีกาโย
ด้วยเพลง "ไอโนว" ของซอแทจีแอนด์บอยส์
- ขอบคุณครับ - ขอบคุณค่ะ
(สี่ปีต่อมา)
ดูลูกโป่งพวกนั้นสิฮะ
- ลูกโป่งเหรอ - ใช่ ซื้อลูกโป่งให้ผมหน่อย
อย่ามาไร้สาระน่า
(ร้านจองซุกฮัน)
- ยินดีต้อนรับค่ะ - ยินดีต้อนรับค่ะ
ยินดีด้วยนะครับ
- ทั้งหมดนี้เป็นเพราะประธานฮันเลย - ไม่หรอกค่ะ
ลูกโป่งพวกนั้นคืออะไรคะ
ผมว่าจะเอาดอกไม้มา
แต่ก็ตัดสินใจเลือกสิ่งที่มีความหมายมากกว่านั้น
ผมหวังว่าธุรกิจของคุณจะเติบโต
และลอยขึ้นฟ้าเหมือนลูกโป่ง
โอ้โฮ ความหมายดีและโรแมนติกมากๆ
มันไม่ได้โรแมนติกสำหรับคุณหรอก
ดูสถานการณ์บ้าง เราจะออกไปข้างนอกนะคะ
คุยกันตามสบายนะ เราจะออกไปเตรียมงานอีเวนต์ข้างนอก
ค่ะ
(งานเปิดตัวครั้งใหญ่ ร้านจองซุกฮัน)
ขอบคุณนะคะ
สุดท้ายคุณก็ทำได้จริงๆ
ฉันเคยบอกว่าเราควรกลับมาเจอกัน หลังเป็นตัวเองเวอร์ชันที่ดีกว่าเดิม
สุดท้ายแล้วฉันก็รักษาสัญญานั้นไว้ได้
อยากให้ผมช่วยอะไรไหมครับ
อ้อ
ถ้าคุณเป็นลูกค้าคนแรกของเราก็ดีสิคะ
เรามีโปรโมชั่นลดราคาฉลองเปิดร้านด้วยนะคะ
อ๊ะ ครับ
ฉันล้อเล่นค่ะ
เดี๋ยวพิธีเปิดจะเริ่มแล้ว
ถ้าคุณมาร่วมงานด้วยคงจะดีมากเลยค่ะ
พิธีเปิดเหรอ
พี่ พร้อมนะคะ
รู้สึกเหมือนเป็นจุดเริ่มต้นของจริงเลย ฉันก็เลยตื่นเต้น
ทุกอย่างจะเป็นไปด้วยดีครับ
แน่นอน ผ่านไปแล้วสี่ปี
ความคิดของคนก็ต้องเปลี่ยนไปเหมือนกัน
นั่นสินะคะ
เอาละ พร้อมนะคะ
หยิบกรรไกรขึ้นมา
หนึ่ง สอง
สาม
- เอาละ - ยินดีด้วยนะ
ยินดีด้วยนะครับ
ธุรกิจของคุณจะเจริญรุ่งเรืองแน่นอน
อัตราการเกิดในกึมเจจะพุ่งสูงเลย
ไม่เอาน่า
- ไปให้พ้น - ไปให้พ้น
ธุรกิจผิดศีลธรรมและภัยคุกคามสังคม ไปให้พ้น
- ไปให้พ้น - ไปให้พ้น
- ให้ตายสิ ไม่มีอะไรเปลี่ยนไปเลย - ไปให้พ้น
มาขับไล่ภัยคุกคามทำบ้านแตกกันเถอะ
- ออกไป - ออกไป
หนทางยังคงอีกยาวไกล
เราเข้าไปข้างในกันเถอะ
- ไม่ - ไปให้พ้น
- ไปให้พ้น
ฉันไม่ได้มาไกลขนาดนี้เพื่อยอมถอย
มาขับไล่ภัยคุกคามทำบ้านแตกกันเถอะ
- ออกไป - ออกไป
- ร้านสัปดน - ร้านสัปดน
ถ้าพวกเขาปิดทางเรา
เราก็บินขึ้นฟ้าสิคะ…
แม้จะต้องใช้เวลาก็ตาม
ใช่
ใช่แล้ว
ใช่แล้วละ
(ทีมขายท้าขนบ)
(ขอขอบคุณนักแสดงรับเชิญ คุณรามีรัน)
คำบรรยายโดย สิริฉันท์ โรจนรัต